CELEX: 32017R1846
Language: hr
Date: 2017-10-12 00:00:00
Title: Provedbena uredba Komisije (EU) 2017/1846 оd 12. listopada 2017. o izmjeni Provedbene uredbe (EU) 2017/1272 u pogledu gornjih granica proračuna za 2017. primjenjivih na određene programe izravne potpore u Portugalu

13.10.2017   
            
            
               HR
            
            
               Službeni list Europske unije
            
            
               L 264/1
            
         PROVEDBENA UREDBA KOMISIJE (EU) 2017/1846
   оd 12. listopada 2017.
   o izmjeni Provedbene uredbe (EU) 2017/1272 u pogledu gornjih granica proračuna za 2017. primjenjivih na određene programe izravne potpore u Portugalu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (1), a posebno njezin članak 22. stavak 1. i članak 42. stavak 2.,
   budući da:
   
               (1)
            
            
               Provedbenom uredbom Komisije (EU) 2017/1272 (2) utvrđene su godišnje nacionalne gornje granice za određene programe izravnih plaćanja u 2017.
            
         
               (2)
            
            
               Provedbenom uredbom (EU) 2017/1272 utvrđena je gornja granica za preraspodjelu plaćanja u Portugalu u skladu s odlukom Portugala da primjenjuje preraspodjelu plaćanja od godine podnošenja zahtjeva 2017. Naknadno se pokazalo da je u dodjeli financijskih sredstava koju je prijavio Portugal izostavljen dio planiranih rashoda u okviru tog programa. Stoga bi trebalo povećati financijska sredstva za preraspodjelu plaćanja u Portugalu u 2017. kako bi se ostvario cilj tog programa, povećanje potpore za prve hektare gospodarstva.
            
         
               (3)
            
            
               Zato bi, u skladu s člankom 22. Uredbe (EU) br. 1307/2013, trebalo na odgovarajući način smanjiti i gornju granicu za program osnovnih plaćanja u Portugalu u 2017.
            
         
               (4)
            
            
               Provedbenu uredbu (EU) 2017/1272 trebalo bi stoga na odgovarajući način izmijeniti.
            
         
               (5)
            
            
               Budući da izmjena nastala ovom Uredbom utječe na primjenu Provedbene uredbe (EU) 2017/1272, koja se primjenjuje od 1. siječnja 2017., i ova Uredba trebala bi se primjenjivati od tog datuma.
            
         
               (6)
            
            
               Mjere predviđene ovom Uredbom u skladu su s mišljenjem Odbora za izravna plaćanja,
            
         DONIJELA JE OVU UREDBU:
   Članak 1.
   Izmjena Provedbene uredbe (EU) 2017/1272
   Prilog Provedbenoj uredbi (EU) 2017/1272 mijenja se kako slijedi:
   
               1.
            
            
               U točki I. unos za Portugal zamjenjuje se sljedećim:
               
                           „Portugal
                        
                        
                           267 437 ”
                        
                     
         
               2.
            
            
               U točki III. unos za Portugal zamjenjuje se sljedećim:
               
                           „Portugal
                        
                        
                           23 050 ”
                        
                     
         Članak 2.
   Stupanje na snagu i primjena
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 1. siječnja 2017.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. listopada 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 608.
   
   
      (2)  Provedbena uredba Komisije (EU) 2017/1272 оd 14. srpnja 2017. o utvrđivanju gornjih granica proračuna za 2017. primjenjivih na određene programe izravne potpore predviđene Uredbom (EU) br. 1307/2013 Europskog parlamenta i Vijeća (SL L 184, 15.7.2017., str. 5.).